The Book of Eli

The Book of Eli on vuonna 2010 ensi-iltansa saanut yhdysvaltalainen post-apokalyptiseen maailmaan sijoittuva toimintaelokuva. Elokuvan pääosissa näyttelevät Denzel Washington, Gary Oldman, Mila Kunis, Jennifer Beals ja Ray Stevenson. Elokuvan on käsikirjoittanut Gary Whitta ja sen ovat ohjanneet Hughesin veljekset, Albert ja Allen Hughes. Veljekset ovat ohjanneet aiemmin muun muassa elokuvat "Väkivallan kierre" (1993) ja "From Hell" (2001).
Yhdysvalloissa elokuva pääsi teatterilevitykseen 15. tammikuuta 2010. Suomenkielinen DVD-julkaisu elokuvasta julkaistiin 1. syyskuuta 2010.
Elokuva oli ehdolla vuoden 2010 Saturn-palkintojen voittajaksi kategorioissa paras miespääosa, paras maskeeraus ja paras tieteiselokuva.
Juoni.
On kulunut kolmenkymmentä vuotta tuhoisasta ydinsodasta. Vakuuttavat taistelutaidot kulkuri Eli matkaa yksinään, ja saapuu pieneen mutta kukoistavaan kaupunkiin. Kaupungia johtaa pahansuopa mies Carnegie, joka lopulta haluaa Elin riveihinsä nähtyään miehen taistelutaidot. Eli kieltäytyy tarjouksesta, mutta majoittuu yöksi kaupunkiin. Carnegie toimittaa tälle ruokaa, juomaa, sekä vaimonsa tyttären Solaran. Eli kieltäytyy Solaran palveluksista, mutta jakaa ateriansa hänen kanssaan. Käy ilmi, että Eli omistaa painoksen Raamatusta. Carnegie haluaa Raamatun, sillä tämä kykenisi johdattamaan kaupungin voittoisaan tulevaisuuteen sen sanoman avulla. Hän saa kuulla Solaralta että Eli omistaa yhden painoksen, vaikka kaikki pyrittiin polttamaan ydinsodan päätyttyä. Eli ei suostu luovuttamaan Raamattua, ja Carnegie määrää miehensä ampumaan Elin. Raamattu kuitenkin suojaa tätä luodeilta ja Eli tappaa lähes jokaisen sotilaista, samalla haavoittaen Carnegieta vakavasti.
Elin poistuessa kaupungista Solara lähtee tämän perään ja oppii enemmän Elistä, Raamatusta ja ajasta ennen ydinsotaa. Eli kertoo, että hän tiedostaa matkansa määränpään Raamatun ansiosta. Carnegie lähettää kaikki miehensä Elin perään sekä tekee sopimuksen oikean kätensä Redridgen kanssa, jossa tämä saa Solaran Raamattua vastaan. Eli ja Solara piiloutuvat kannibaalipariskunnan Georgen ja Marthan taloon, jonne myös Carnegie miehineen löytää. George, Martha sekä suuri osa Carnegien sotilaista saavat surmansa luotisateessa. Eli otetaan vangiksi, ja Carnegie saa lopulta Raamatun sekä Redridge Solaran. Carnegie ampuu Eliä vatsaan ja poistuu paikalta. Solaran kehittyneet taistelutaidot pelastavat tämän Redridgen ja muiden miesten kynsistä, jonka jälkeen hän lähtee etsimään Eliä. 
Carnegie palaa kyläänsä lähes kuoleman partaalla ja avaa kirjan. Samaan aikaan Eli ja Solara löytävät pienen kylän, jossa sivistystä pidetään yllä kirjojen ja muiden aikansa nähneiden esineiden avulla. Raamatusta heillä ei ole kopiota, mutta Eli lupaa toimittaa sen heille. Selviää, että Carnegien hallussa oleva kirja on kirjoitettu pistekirjoituksella; Eli sokeutui sodan syttyessä. Carnegien sokea vaimo Claudia ei suostu kääntämään kirjaa hänelle, ja Carnegie tajuaa ampumahaavansa tulehtuneen ja kaupunkinsa menettäneen kontrollin miesvajeen tähden. 
Kuolinvuoteellaan Eli lukee ulkomuististaan Raamatun kylän johtajalle Lombardille, joka kirjoittaa sen ylös. Lopulta Raamattu saadaan painettua, ja Eli menehtyy vammoihinsa. Elin haudalla Lombardi tarjoaa Solaralle asuinpaikkaa kylästään, mutta Solara päättää jatkaa matkaansa eteenpäin Elin muistoa kunnioittaen.